CELEX: 62021TN0714
Language: lv
Date: 2021-11-04 00:00:00
Title: Lieta T-714/21: Prasība, kas celta 2021. gada 4. novembrī – AL/Komisija

31.1.2022   
            
            
               LV
            
            
               Eiropas Savienības Oficiālais Vēstnesis
            
            
               C 51/33
            
         
      Prasība, kas celta 2021. gada 4. novembrī – AL/Komisija
      (Lieta T-714/21)
      (2022/C 51/46)
      Tiesvedības valoda – angļu
      
         Lietas dalībnieki
      
      
         Prasītājs: AL (pārstāvis: R. Rata, advokāts)
      
         Atbildētāja: Eiropas Komisija
      
         Juridiskais pamatojums
      
      Prasītāja prasījumi Vispārējai tiesai ir šādi:
      
                  —
               
               
                  galvenokārt, atcelt atbildētājas 2021. gada 4. augusta lēmumu (ref. Ares (2021) 4962656), ar ko tiek atbildēts uz sūdzību 90. panta 2. punkta izpratnē, kuru prasītājs iesniedzis 2021. gada 9. aprīlī par PMO 2021. gada 11. janvāra lēmumu; (1)
                  
               
            
                  —
               
               
                  izdot rīkojumu atbildētājai publiskot un iesniegt (i) dokumentārus pierādījumus saistībā ar aprēķinu, kas bija PMO 2019. gada 21. novembra lēmuma pamatā; un (ii) visu dokumenta “Cilvēkresursu ĢD atbilde uz citu sūdzību” tekstu, kuru PMO daļēji citē 2020. gada 8. oktobra e-pastā;
               
            
                  —
               
               
                  izdot rīkojumu atbildētājai aprēķināt radušās uzturēšanas izmaksas par laika posmu no 2020. gada 1. novembra līdz 2021. gada 30. septembrim, pamatojoties uz prasītāja mātes dzīvesvietu Beļģijā; un
               
            
                  —
               
               
                  izdot rīkojumu atbildētājai izmaksāt pabalstu par viņa māti, kas ir pielīdzināta bērnam, par laika posmu no 2020. gada 1. novembra līdz 2021. gada 30. septembrim;
               
            
                  —
               
               
                  piespriest atbildētājai segt savus un atlīdzināt prasītāja tiesāšanās izdevumus.
               
            
         Pamati un galvenie argumenti
      
      Savas prasības pamatošanai prasītājs izvirza divus pamatus.
      
                  1.
               
               
                  Pirmais pamats ir par to, ka atbildētāja esot pārkāpusi Civildienesta noteikumu VII pielikuma 2. panta 4. punktu un Komisijas 2014. gada 15. aprīļa lēmumu par vispārīgiem īstenošanas noteikumiem attiecībā uz personām, kuras uzskata par apgādājamiem bērniem, jo, aprēķinot prasītāja mātes uzturēšanas izdevumus, atbildētāja esot nepareizi uzskatījusi, ka prasītāja mātes dzīvesvieta ir Rumānijā, nevis Beļģijā. Turklāt Komisija esot pieļāvusi kļūdu, nosakot prasītāja mātes uzturēšanas izdevumus 50 % apmērā no AST 1 pakāpes pirmā līmeņa ierēdņa pamatalgas, kurai piemēro Rumānijas valsts koeficientu, jo prasītāja mātes pastāvīgā dzīvesvieta bija prasītāja mājsaimniecībā, un šī iemesla dēļ esot bijis jāpiemēro 40 % no minētās pamatalgas (bez korekcijas koeficienta).
               
            
                  2.
               
               
                  Otrais pamats ir par Civildienesta noteikumu 85. panta pārkāpumu, jo prasītājam neesot bijis zināms, ka nav pamatota iemesla līdzvērtīgā pabalsta izmaksai par laika posmu no 2019. gada 1. novembra līdz 2020. gada 31. oktobrim, nedz arī acīmredzamas pārmaksas, tādējādi viņš par to nevarēja zināt.
               
            
         (1)  Autora piezīme: apstrīdētais lēmums attiecas uz ģimenes pabalstu izmaksu atbilstoši Eiropas Savienības Civildienesta noteikumu VII pielikuma 2. panta 4. punktam.